תרופות ביולוגיות אלו תרופות שמיוצרות בדרך שונה. אם בעבר ייצרו תרופות ממולקולות כימיות קטנות שנקלטות על ידי רצפטורים בגוף לצורך ביצוע פעולה ביולוגית, הרי שהתרופות הביולוגיות מבצעות את אותה פעולה בצורה מתוחכמת יותר. בהיבט זה בתרופות הביולוגיות מבוצע שימוש בנוגדנים, שהם חלבונים במערכת החיסון. המיועדות לפגוע במטרות מסוימות בגוף, לכבות או להפעיל מערכות של דלקת או מערכות אחרות, כך שלמעשה התרופות מבוססות על נוגדן שמכוון למטרה ספציפית מאוד, ולכן יש פרופיל בטוח יותר לתופעות הלוואי ביחס לטיפולים מסורתיים יותר. בהקבלה מוחשית: ההבדל בין תרופה כימית לבין תרופה ביולוגית הוא כמו ההבדל בין הפגזה ארטילרית לבין יריה של צלף. שתי ההתקפות יכולות להשיג את אותה מטרה, אך אחת מהן תגרום לפחות נזק מסביב.